
	[bookmark: nev]KATONA REBEKA DORKA
rebekadorka1@gmail.com
Államtudományi
Osztatlan, 3. félév
Nemzeti Közszolgálati Egyetem
Államtudományi és Nemzetközi Tanulmányok Kar 
	
[bookmark: _GoBack]






Témavezetők:
	Dr. Pál Gábor
egyetemi docens, NKE ÁNTK

	Dr. Berényi László
egyetemi docens, NKE ÁNTK




Motivált közszolgák avagy a motiváció változásai a közigazgatásban

1992-ben az Államigazgatási Főiskolán egy akkori kutatócsoport felmérést végzett, amely a kitöltők demográfiai adataira és tanulmányai tapasztalataira, elképzeléseire kérdezett rá az igazgatás-szervező szakos hallgatók körében. A felmérést 2022-ben az Ostrakon Szakkollégiumban alakult kutatócsoport ismételte meg a Nemzeti Közszolgálati Egyetemen. A két felmérést összesen 450-en töltötték ki, és számos különböző területet érint. Ezek közül a kérdések közül a motiváció témakörét választottam dolgozatom témájául.
Tanulmányom a közszolgálati motivációra helyezi a hangsúlyt, a közszolgálatban elhelyezkedni kívánó tanulók motivációját kutatja, különös hangsúlyt fektetve a szakválasztás miértjeire, a képzés megítélésére és a nők helyzetére.
A hipotéziseim vizsgálatához szekunder kutatást végeztem, valamint empirikus kutatás során elemeztem az adatokat, az IBM SPSS programjával, Kereszttábla és Kruskal-Wallis elemzéseket használva.
Dolgozatomban bemutattam a motiváció leszűkített témakörét, a közszolgálati motivációt, amit az 1992-ben és 2022-ben felmérést kitöltött hallgatók esetében vizsgáltam. Összevetettem a válaszaikat, majd pedig nemekre szétbontva elemeztem a motivációt, miután rövid összefoglalót készítettem a női életutakról.
Megállapítottam, hogy a legtöbben nem azért választják a képzést, mert a közigazgatásban szeretnének elhelyezkedni, sokkal inkább mások tanácsa vagy a felvételi tárgyak miatt. Bebizonyítottam, hogy harminc évvel ezelőtt nehezebben elvégezhetőnek tartották a képzést. Megállapítottam, hogy a szak megítélése és a nemek között nincs statisztika összefüggés.



